text: Superduer
  18 januar 2013 kl. 17.15
  Svend Erik Jeppesen i Aabenraa har massere af brevduer, og nu skal de bedste vises frem.
  Svend Erik Jeppesen har haft duer i over 30 år, og i morgen er det creme de la creme, der skal vises frem til konkurrencen i Agerskov.
  - Hvis I kender Marilyn Monroe, så er hende her sådan en dame, bare inden for duer, siger han og viser en af duerne frem.
  På udstillingen i morgen skal duerne konkurrere i otte forskellige kategorier.
  Og målet er i hvert fald klart for både ejer og duer. De kan lugte guld.
  